भाजपा कर रही लोगों को गुमराह: अभिषेक
भाजपाहिमाचलमें सत्ता में आने का सपना देख रही है और लोगों को गुमराह करने का काम कर रही है। वह यह भी लोगों को बताए कि वह 4 साल तक कहां थी।
भाजपा विकास की बात करती है, तो यह बताए कि केंद्र सरकार ने हिमाचल के लोगों को क्या दियाw यह बात युवा कांग्रेस के सचिव एवं राजनीतिक सलाहकार अभिषेक राणा ने यहां जारी प्रेस बयान में कही। उन्होंने कहा कि प्रदेश ने 4 सांसद और एक केंद्रीय मंत्री दिया, लेकिन घोषणाओं के सिवाए प्रदेश को क्या मिलाw हिमाचल की जनता चाहती है कि उनकी समस्याएं, दु:ख और दर्द उनके चुने हुए प्रतिनिधि उनके बीच में कर सुने, ना कि बड़े मंचों और रेडियो पर बैठ कर मन की बात सुनाएं। राणा ने कहा कि भाजपा प्रधानमंत्री मोदी के नाम पर सत्ता में आना चाहती है, वह यह बताना भूल गई कि मोदी बोलने में विश्वास करते हैं कि काम करने में। जब प्रधानमंत्री देश में विकास की बात करते हैं, तब शायद अपने संसद निर्वाचन क्षेत्र वाराणसी के जयपुर पंचायत जो संसद आदर्श ग्राम योजना में आता है, का ठीक से विकास करवाना भूल गाए। शौचालय है, पर पानी नहीं, सोलर लाइट है पर बैटरियां नहींं। जो प्रधानमंत्री अपने इलाके का विकास नहीं कर सकता, वो हमारे इलाके का क्या विकास करेगा। राणा ने कहा कि मुख्यमंत्री वीरभद्र सिंह ने विकास के दम पर लोगों से वोट मांग रहे है।
hin_Deva hin_Deva hin_Deva